**Ministru kabineta noteikumu projekta “Grozījums Ministru kabineta 2006. gada 12. septembra noteikumos Nr.759 “Noteikumi par gada atšķirības zīmi dārgmetālu izstrādājumiem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījums Ministru kabineta 2006. gada 12. septembra noteikumos Nr.759 “Noteikumi par gada atšķirības zīmi dārgmetālu izstrādājumiem”” (turpmāk – noteikumu projekts) ir sagatavots, pamatojoties uz likuma “Par valsts proves uzraudzību” 13.panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts nosaka izmantojamo gada atšķirības zīmi Latvijas Republikā izgatavojamajiem dārgmetālu izstrādājumiem laika posmā no 2017. gada līdz 2026. gadam, tādējādi nodrošinot ilglaicīgu, prognozējamu šīs nozares sfēras regulējumu.Ministru kabineta 2006.gada 12.septembra noteikumu Nr.759 “Noteikumi par gada atšķirības zīmi dārgmetālu izstrādājumiem” 2.punkts nosaka gada atšķirības zīmes no 2006. līdz 2015.gadam. Savukārt noteikumu projekts paredz tās no 2017. līdz 2026.gadam. Regulējums neparedz atšķirības zīmi 2016.gadā un paredz atšķirības zīmi 2017.gadā, neskatoties uz to, ka jau ir 2017.gada jūnijs. Atbilstoši Oficiālo publikāciju un tiesiskās informācijas likuma 9.panta ceturtajai daļai, normatīvajam aktam vai tā daļai nav atpakaļejoša spēka, izņemot likumā īpaši paredzētus gadījumus, līdz ar to noteikumu projekts paredz gada atšķirības zīmes piemērošanu ar 2017.gadu. Ņemot vērā, ka atbilstoši likuma “Par valsts proves uzraudzību” 14.pantam gada atšķirības zīmes lietošana nav obligāta, komersantiem, kas izmantos gada atšķirības zīmi pēc 2017.gada 1.septembra, neradīsies tiesiskās sekas.Gada atšķirības zīme ir zīmogs, kas norāda izstrādājuma izgatavošanas gadu. Šī zīme ir latīņu burts. Lai paplašinātu gada atšķirības zīmju skaitu, periodā no 2017. līdz 2026.gadam tiek izmantoti mazie latīņu burti, kas perspektīvā novērsīs situāciju, kad alfabētiskā secība sasniegs jau līdz šim izmantotos lielos burtus no 2006. līdz 2015.gadam.Savukārt, lai aktīvi un radoši līdzdarbotos Latvijas valsts simtgades svinību norisē, 2018.gadā gada atšķirības zīme ir paredzēta latīņu burtu, skaitļa un grafiskā simbola kombinācijas veidā “LV1∞”, kas vienlaikus ir arī Latvijas Republikas simtgades logo, kā arī latīņu burts “d”.Lai īstenotu pašiniciatīvu, iekļaujot noteikumu projektā latīņu burtu, skaitļa un grafiskā simbola kombināciju, tika veikti grozījumi saistītajā normatīvajā aktā – likuma “Par valsts proves uzraudzību” 13.panta pirmajā daļā, papildinot tekstu ar vārdiem “skaitlis vai grafisks simbols vai arī šo elementu kombinācija”.Likumprojekts “Grozījums likumā “Par valsts proves uzraudzību”” (Nr. 871/Lp12) atbalstīts Saeimā 3. lasījumā 2017.gada 22.jūnijā. Noteikumi stāsies spēkā vienlaikus ar grozījumu minētajā likumā š.g. 1.septembrī. |
| 3. | Projekta izstrādē iesaistītās institūcijas | Par noteikumu projekta izstrādi atbildīgā institūcija ir Finanšu ministrija.Noteikumu projekta izstrādē iesaistīta Valsts sabiedrība ar ierobežotu atbildību (turpmāk – VSIA) “Latvijas proves birojs”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, kas izmantos gada atšķirības zīmi Latvijas Republikā izgatavotajiem dārgmetālu izstrādājumiem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Īstenojot pašiniciatīvu, iekļaujot noteikumu projektā latīņu burtu, skaitļa un grafiskā simbola kombināciju, ir tikuši veikti grozījumi saistītajā normatīvajā aktā – likumā “Par valsts proves uzraudzību” 13.panta pirmajā daļā, papildinot tekstu ar vārdiem “skaitlis vai grafisks simbols vai arī šo elementu kombinācija”.Likumprojekts “Grozījums likuma “Par valsts proves uzraudzību”” atbalstīts Saeimā 3. lasījumā (Nr. 871/Lp12) 2017.gada 22.jūnijā. |
| 2. | Atbildīgā institūcija | Finanšu ministrija. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Uzziņa par noteikumu projekta izstrādi ir publicēta Finanšu ministrijas mājas lapas sadaļā “Tiesību aktu projekti” (publikācijas datums – 2017. gada 24.aprīlis). |
| 2. | Sabiedrības līdzdalība projekta izstrādē | Sabiedrība nav iesaistījusies projekta izstrādē. |
| 3. | Sabiedrības līdzdalības rezultāti | Laika posmā pēc uzziņas par noteikumu projektu publicēšanas iebildumi vai priekšlikumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSIA “Latvijas proves birojs”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē pārvaldes funkcijas un institucionālo struktūru. Netiek izveidotas jaunas institūcijas, likvidētas esošās vai reorganizētas. |
| 3. | Cita informācija | Nav |

Anotācijas III un V sadaļa – projekts šīs jomas neskar.

Finanšu ministre D.Reizniece-Ozola

Šidlovskis, 67083894

Edgars.Sidlovskis@fm.gov.lv